Rotterdam

Rotterdam ie la segonda majera zità di Paejes Basc do Amsterdam. La ie la majera zità de la provinzia de l'Olanda dl Sud (Zuid-Holland), ma nia si capitela, che ie Den Haag. Rotterdam ie sul canal Nieuwe Maas che porta tl mer dl nord. La zità ie n gran zënter de cumerz y logistica y l port de Rotterdam ie l majer de l'Europa. Chësc ti à dat ala zità l sëurainuem de Purton a l'Europa o Purton al mond.

Rotterdam ie stata fata su fajan na diga (dam per olandesc) sul ruf Rotte, ti dajan l'inuem Rotter-dam, leteralmënter diga sun la Rotte. Chësc ie stat fat nce cun autri te l'Olanda, per ejëmpl cun Amsterdam, che tol si inuem dal ruf Amstel. La zità ie stata desdruda dl dut te la segonda viera mundiela y ie daldò stata fata inò su cun na architetura scialdi desfrënta dal rest de l'Olanda y plu moderna.

L raion metropolitan Rotterdam-Den Haag à na populazion de ntëur ai 2,7 milions de abitanc, cie che ne'n fej l 10ejim majer raion metropolitan te l'Union Europea.

Galaria dales fotografies

Categoria: Ziteies di Paejes Basc
Categoria:Olanda dl Sud
Categoria:Chemun di Paejes Basc